**QIZIQISH BILDIRISH UCHUN MUROJAAT QILISH SO‘ROVI**

**(KONSULTANT XIZMATLARI – TASHKILOTLARNI TANLASH)**

**Davlat:** O‘zbekiston Respublikasi

**Loyiha nomi:** O‘zbekiston Respublikasida ta’lim sifati va samaradorligini oshirish loyihasi

**Sektor:** Mikro, kichik va o‘rta biznes subyektlariga (MKOB) moliyaviy xizmatlar / Iqtisodiy imkoniyatlarni kengaytirish

**Topshiriq nomi (konsultant xizmatlari)** – Maktablar qurilishida loyiha boshqaruvi va texnik nazorat xizmatini amalga oshirish

**Moliyalashtirish usuli:** Islom taraqqiyot banki qarz mablag’lari

**Moliyalashtirish raqami:** № UZB-1041

1. O‘zbekiston Respublikasi tomonidan Islom taraqqiyot banki (ITB) mablag‘lari hisobiga “O‘zbekiston Respublikasida ta’lim sifati va samaradorligini oshirish” loyihasini moliyalashtirish rejalashtirilgan bo‘lib, ushbu mablag‘larning bir qismini konsultant xizmatlarini jalb qilishga yo‘naltirish ko‘zda tutilgan.

2. Konsalting kompaniyasini jalb etishdan ko‘zlangan maqsad – texnik topshiriq asosida maktablar qurilishida loyiha boshqaruvi va texnik nazorat xizmatini amalga oshirishdan iborat.

3. Mazkur qiziqish bildirish so‘roviga batafsil texnik topshiriq (Terms of Reference) ilova qilinadi.

4. Konsultatsion xizmatlarning boshlanish sanasi qurilish ishlari bo‘yicha batafsil loyihaning tayyorligiga bog‘liq bo‘lib, 2026-yilning 1-choragiga rejalashtirilgan. Topshiriq bajarilishining yakuniy muddati barcha qurilish ishlari yakunlanishiga bog‘liq bo‘ladi va kafolat muddati hisobga olinmagan holda 48 oy davom etishi kutilmoqda.

5. Kafolat muddati (DLP): Konsultant kafolat muddati davomida ishlarni nazorat qilish va monitoring qilish uchun mas’ul bo‘ladi. Ushbu muddat qurilish ishlari yakunlanganidan keyin 12 oy davom etishi kutilmoqda. Konsultantning kafolat muddati davomidagi majburiyatlari bo‘yicha batafsil ma’lumot Texnik topshiriq (ToR)ning “C-vazifa” bo‘limida keltirilgan.

6. Maktabgacha va maktab ta’limi vazirligi hozirda ushbu xizmatlarni ko‘rsatishda ishtirok etish istagini bildiruvchi malakali konsalting kompaniyalarini (“Konsultantlar”) qiziqish bildirishga taklif etadi. Qiziqish bildirayotgan Konsultantlar xizmatlarni bajarish bo‘yicha to‘liq malakaga ega ekanliklarini tasdiqlovchi aniq ma’lumotlarni taqdim etishlari lozim (bukletlar, o‘xshash topshiriqlarning tavsifi, shunga o‘xshash sharoitlardagi tajriba, xodimlar orasida tegishli ko‘nikmalarga ega mutaxassislarning mavjudligi va boshqalar).

7. Saralash mezonlari quyidagilardan iborat:

**Muvofiqlik talablari:**

* Konsultant Islom taraqqiyot banki (ITB) muvofiqlik qoidalariga rioya qilishi kerak (1-qism, 1-bob, 1.11-bo‘lim);
* Konsultant ITB a’zosi bo‘lgan davlatda qonuniy ro‘yxatdan o‘tgan bo‘lishi lozim;
* Konsultant Islom taraqqiyot banki yoki boshqa yirik xalqaro moliyaviy institutlar tomonidan hech qanday cheklov, sanksiya yoki ro‘yxatdan chiqarish choralariga (debarment) tortilmagan bo‘lishi lozim;
* Konsultant raqobatdosh ustunlikka olib kelishi mumkin bo‘lgan har qanday manfaatlar to‘qnashuvidan xoli bo‘lishi kerak.

**Tegishli ish tajriba**

Konsultant kamida 8 yillik me’morchilik, loyiha boshqaruvi va fuqarolik qurilish ishlari bo‘yicha nazorat sohasida kasbiy tajribaga ega bo‘lishi lozim. Firma tomonidan, afzal holatda ta’lim yoki ijtimoiy sohalarda, bir nechta davlat infratuzilma loyihalari muvaffaqiyatli amalga oshirilgan bo‘lishi kerak.

**Firmaning umumiy ish tajribasi**

Maslahat xizmatlarini ko‘rsatishda yillik ish tajribasi (muhandislik, texnik nazorat, loyiha boshqaruvi kabi sohalarda).

**Loyihaga aloqador maxsus ish tajribasi**

O‘xshash loyihalarda keng qamrovli loyiha boshqaruvi va texnik nazorat tajribasi, shu jumladan quyidagilar bo‘yicha: qurilishni nazorat qilish, ishchi loyihani ko‘rib chiqish va tasdiqlash, ishchi loyihani takomillashtirish, moliyalashtirish, xaridlar, loyiha boshqaruvi hamda tegishliligi bo‘yicha avval amalga oshirilgan ishlar.

So‘nggi 8 yil ichida davlat infratuzilmasi (ta’lim, sog‘liqni saqlash, uy-joy yoki ijtimoiy infratuzilma) sohalariga oid kamida uchta (3) o‘xshash shartnomani muvaffaqiyatli yakunlagan bo‘lish (bu holat yakunlanganlik sertifikatlari yoki buyurtmachining tavsiyalari bilan tasdiqlanishi lozim).

**Mintaqaviy / mamlakat ish tajribasi**

O‘zbekiston yoki MDH davlatlarida xalqaro moliyaviy institutlar (Islom taraqqiyot banki, Osiyo taraqqiyot banki, Jahon banki yoki shunga o‘xshash) tomonidan moliyalashtirilgan davlat infratuzilmasi loyihalarida (afzali maktablar yoki shunga o‘xshash inshootlar) muvaffaqiyatli ish tajribasi.

8. Asosiy mutaxassislar saralash (qisqa ro‘yxat) bosqichida baholanmaydi.

9. Qiziqish bildirayotgan Konsultantlarning e’tibori ITB tomonidan moliyalashtiriladigan loyihalar doirasida konsultatsion xizmatlarni xarid qilish bo‘yicha Yo‘riqnomalarning 2019-yil aprel oyida qabul qilingan (2023-yil fevralda qayta ko‘rib chiqilgan) Xarid siyosati (“Xarid yo‘riqnomasi”)ning 1.12.1 va 1.12.2-bandlariga qaratiladi, mazkur bandlarda ITBning manfaatlar to‘qnashuvi bo‘yicha siyosati bayon etilgan.

10. Konsultantlar o‘z malakalarini oshirish maqsadida boshqa tashkilotlar bilan hamkorlikda ishlashlari mumkin, biroq ushbu hamkorlik qo‘shma korxona yoki subkonsultatsiya shaklida ekanligini aniq ko‘rsatishlari lozim. Agar hamkorlik qo‘shma korxona shaklida bo‘lsa, tanlov natijasida shartnoma tuzilgan taqdirda, qo‘shma korxonaning barcha ishtirokchilari shartnoma bo‘yicha birgalikda va alohida mas’ul hisoblanadilar.

11. Konsultant tanlovi Xarid yo‘riqnomalarida belgilangan ITBga a’zo davlatlar orasidan qisqa ro‘yxat asosida amalga oshiriladigan sifat va narx asosidagi tanlov (QCBS-MC) usuli asosida amalga oshiriladi.

12. Qisqa ro‘yxat tuzish jarayonida faqat yetakchi kompaniya va qo‘shma korxona (JV) hamkorlarining malakasi va tajribasi inobatga olinadi. Subkonsultantlarning tajribasi ushbu bosqichda baholanmaydi.

13. Qiziqish bildirgan konsultantlar quyida ko‘rsatilgan manzil orqali ish vaqtlarida, ya’ni soat 09:00 dan 17:00 gacha (mahalliy vaqt bilan) qo‘shimcha ma’lumotlarni olishlari mumkin.

14. Ingliz tilida tayyorlangan qiziqish bildirish xatlari quyidagi manzilga yozma shaklda (shaxsan, pochta orqali yoki elektron pochta orqali) **2025-yil 4-avgust**, **soat 17:00 (Toshkent vaqti bilan)**gacha topshirilishi lozim. Elektron shakldagi hujjatlar PDF formatda bo‘lishi hamda skaner qilingan yoki raqamli imzolarni o‘z ichiga olishi kerak. Belgilangan muddatdan keyin topshirilgan qiziqish bildirish xatlari rad etiladi va ko‘rib chiqilmaydi.

**Murojaat uchun:**

O‘zbekiston Respublikasi Maktabgacha va maktab ta’limi vazirligi, Loyihani amalga oshirish guruhi

O‘zbekiston Respublikasi, 100011, Toshkent , Shayxontoxur tumani, Navoiy ko‘chasi, 2A-uy

Diqqatiga:

Jamhurbek Karomatov, Loyiha koordinatori

Tel: +998 94 6296813

Elektron pochta: [j.karomatov@uzedu.uz](mailto:j.karomatov@uzedu.uz)

15. Konsultantlardan quyidagi ro‘yxatga muvofiq quyidagi hujjatlarni taqdim etish so‘raladi:

|  |  |  |
| --- | --- | --- |
| T/r. | Hujjat | Maqsadi / Izohlar |
| 1 | Murojaat xati (Cover Letter) | Qiziqish bildirish, loyiha nomi va moliyalashtirish raqami (UZB1041)ga havola qilgan holda qisqacha tanishtiruvchi xat |
| 2 | Kompaniya profili / Broshyurasi | Kompaniya tavsifi, ko‘rsatiladigan xizmatlar, tashkiliy tuzilma, ro‘yxatdan o‘tgan davlati va ITBga a’zo davlati maqomi |
| 3 | Muvofiqlikni tasdiqlovchi hujjat | Kompaniyaning ITBga a’zo davlatida tashkil etilganligini tasdiqlovchi ro‘yxatdan o‘tganlik guvohnomasi |
| 4 | Manfaatlar to‘qnashuvi va sanksiyalar mavjud emasligi to‘g‘risida o‘zini-o‘zi tasdiqlovchi bayonot | ITB Yo‘riqnomalarining §1.11 va §1.12-bandlariga muvofiqligini, sanksiyalar ostida emasligini va manfaatlar to‘qnashuvi yo‘qligini tasdiqlovchi imzolangan bayonot |
| 5 | Kompaniyaning umumiy tajribasi | Kompaniyaning fuqarolik qurilishlari bo‘yicha muhandislik, me’morchilik, nazorat va loyiha boshqaruvi sohalaridagi yillik tajribasi haqida umumiy ma’lumot |
| 6 | Muayyan tegishli tajriba | So‘nggi 8 yil ichida bajarilgan kamida uchta (3) o‘xshash shartnoma ro‘yxati: - Loyiha nomi - Joylashuvi - Buyurtmachi - Davomiyligi va yili - Ish doirasi - Shartnoma qiymati |
| 7 | Yakunlanganlik sertifikatlari yoki mijoz tavsiyalari | 7-bandda keltirilgan har bir loyiha bo‘yicha muvaffaqiyatli yakunlanganini tasdiqlovchi tegishli hujjatlar. |
| 8 | O‘zbekiston yoki MDH mintaqasidagi tajriba | O‘zbekiston yoki MDH davlatlarida, xususan xalqaro moliyaviy institutlar (Islom Taraqqiyot Banki, Osiyo Taraqqiyot Banki, Jahon banki) tomonidan moliyalashtirilgan loyihalar bo‘yicha amalga oshirilgan ishlar |
| 9 | Xalqaro moliyaviy institutlar bilan tajriba (agar mavjud bo‘lsa) | ITB, OTB, Jahon banki va boshqa xalqaro moliyaviy institutlar bilan amalga oshirilgan loyihalar (imtiyozli, ammo majburiy emas) |
| 10 | Tashkiliy salohiyat to‘g‘risidagi bayonot | Uzoq muddatli va bir nechta obyektlarda amalga oshiriladigan topshiriqlarni boshqarish bo‘yicha xodimlar salohiyati va resurslar haqida ma’lumot; asosiy mutaxassislarni safarbar qilish yondashuvi |
| 11 | Qo‘shma korxona yoki assotsiatsiya tavsifi (agar mavjud bo‘lsa) | Hamkorlik shaklini aniqlashtirish (qo‘shma korxona yoki subkonsultantlik); imzolangan anglashuv memorandumi (MoU) yoki shartnoma loyihasi ilova qilinadi; yetakchi kompaniya ko‘rsatiladi |
| 12 | Vakolatli vakilning aloqa ma’lumotlari | Firma nomidan muloqot yuritishga vakolatli shaxsning ismi, lavozimi, elektron pochtasi, telefon raqami va rasmiy manzili |
| 13 | To‘liq taklif taqdim etish niyati to‘g‘risida bayonot | Agar qisqa ro‘yxatga kiritilsa, firma to‘liq taklif taqdim etish niyatida ekanligini tasdiqlovchi xat |